Strategien indeholder 25 konkrete mål på hvordan kommunen kan sikre en mere bæredygtig udvikling. Blandt de vedtagne bæredygtighedsmål er: o	Andelen af økologiske fødevarer anvendt i kommunens storkøkkener, kantiner og institutioner skal udgøre mindst 30 % i 2015. o	Alt kommunalt byggeri skal fra 2012 opføres som lavenergibyggeri. o	Der skal indføres energiledelse i de kommunale bygninger. o	Der skal inden 2020 opsættes minimum 5.000 m2 solcelleanlæg i Aalborg Kommune. o	Der skal fra 2012 fastsættes mål for reduktion af CO2 udledningen, der som udgangspunkt er mere ambitiøst end de nationale mål. o	Udledning af kvælstof til Limfjorden fra oplandet og byerne skal reduceres med 50 % i 2015 i forhold til 2000. o	 Cyklens andel af transportarbejdet skal fremmes, så der i 2020 er 10 % flere cyklister end i 2006.
Aalborg Kommune har vedtaget en plan. De næste 3 år skal der  arbejdes for en mere miljø- og naturmæssigt bæredygtig udvikling i kommunen.